Javier Sierra

Albert Javier Sierra (sündinud 11. augustil 1971 Teruelis) on hispaania kirjanik ja ajakirjanik.

Javier Sierra on ainuke hispaania kirjanik, kes on olnud USA-s enimmüüdud raamatute esikümnes (New York Timesi poolt avaldatud nimekiri). Ta saavutas selle 2006. aastal oma teosega "La cena secreta", jõudes kuuendale kohale. Romaan, mis on võitnud Premio Planeta de Novela (2017) ja olnud Premio de Novela Ciudad de Torrevieja finalist (2004), ilmus 42 riigis ning sellega on Index Translationum andmetel Javier Sierra teine enim tõlgitud kaasaegne hispaania autor.

Biograafia 
Javier Sierra on lõpetanud Madridi Complutense ülikoolis infoteaduse erialal. Ta on olnud ajakirja Más allá de la Ciencia toimetuse juht ning ta võtab ka osa raadio-ning teleprojektidest.

12-aastaselt juhatas ta raadios Heraldo oma saadet. 1985. aastal, kolis ta oma perega Vinarozi-nimelisse valda Castellóni provintsis, kus ta töötas kohaliku meedia rubriigis "Historias del Más Allá". 18-aastaselt oli ta ajakirja Año Cero üks asutajatest ja 27-aastaselt ühines igakuise väljaande Más allá de la Ciencia juhtkonnaga. 

1993. aastal töötas ta Félix Gracia juhitud saate "Otra Dimensión" (Telecinco) toimetajana.1995. aastal kaitses ta nii ajakirjas Año Cero kui ka oma raamatus "Roswell: secreto de Estado" Roswelli juhtumi autentsust, kaheldes filmilindis, milles paistab 1947. aastal New Mexicos (USAs) alla kukkunud ufo meeskonnaliikme lahkamine. Javier Sierra kaitses seda põhjendusega, et filmilint oli tõenäoliselt valitsuse poolt levitatud valeinformatsioon.

2004. aastal oli ta Telemadridis iganädalase telesaate "El otro lado de la realidad" juht. 2008. aastal juhtis ta Antena 3 programmi "El arca secreta", mis kestis vähe aega väikese vaatajaskonna tõttu. Alates 2005. aastast on ta teinud koostööd Iker Jiméneze programmi "Cuarto Milenio" rubriigis "Obras Malditas" (kanal Cuatro), kus ta jutustab läbi ajaloo tsenseeritud raamatutest.

20. detsembril 2017 juhtis ja esitas ta Movistar+ kanal #0 teleprogrammi pealkirjaga "Otros mundos", mis koosneb kuuest 50-minutilisest osast. Saates kasutab ta loosungina prantsuse poeedi Paul Éluardi kuulsat fraasi: "On ka teisi maailmu, kuid need asuvad selles". 

Eesti keeles on Javier Sierra loomingust ilmunud kaks teost. 2009. aastal ilmus Kristiina Raudsepa tõlkes romaan "Sinine daam" ("La dama azul") ja 2010. aastal Janne Kuke tõlkes "Salajane õhtusöömaaeg" ("La cena secreta"). Mõlemad teosed ilmusid kirjastuselt Eesti Päevaleht.

Väljaanded

Romaanid 

 "Sinine daam" (1998, Martínez Roca; redigeeritud väljaanne 2008, Planeta)
 "Las puertas templarias" (2000, Martínez Roca)
 "El secreto egipcio de Napoleón" (2002, La Esfera de los Libros)
 "Salajane õhtusöömaaeg" (2004, Plaza & Janés), Premio de Novela Ciudad de Torrevieja finalist
 "El ángel perdido" (2011, Editorial Planeta)
 "El maestro del Prado" (2013, Planeta)
 "La pirámide inmortal" (2014, Planeta), mis põhineb peamiselt tema teose "El secreto egipcio de Napoleón" sisu taastamisele. 
 "El fuego invisible" (2017, Planeta), Premio Planeta
 "El mensaje de Pandora" (2020, Planeta)

Esseed 

 "Roswell: secreto de Estado" (1995, EDAF)
 "La España extraña" (1997, EDAF), koostöö Jesús Callejoga
 "En busca de la Edad de Oro" (2000, Grijalbo)
 "La ruta prohibida y otros enigmas de la Historia" (2007, Planeta)

Jutud 

 "El quinto mundo" (2012, Planeta)

Auhinnad ja auavaldused 

 III Premio de Novela Ciudad de Torrevieja, 2004 ("La cena secreta")
 Premio a la Mejor Novela Histórica inglise keeles avaldatud teos, Ameerika Ühendriikide International Latino Book Awards, 2007 ("The Lady in Blue")
 Premio Arias Montano kirjandusliku loome eest Ámbito Cultural de El Corte Inglés poolt, 2008 ("La cena secreta"). 
 Hijo Adoptivo de Ágreda (Soria provints), 2009
 Premio a la Mejor Novela de Aventuras/Drama inglise keeles valdatud teos, Ameerika Ühendriikide International Latino Book Awards, 2011 ("The Lost Angel")
 Premio a la Mejor Novela de Aventuras/Drama hispaania keeles avaldatud teos, Ameerika Ühendriikide International Latino Book Awards, 2011 ("El ángel perdido")
 San Jorge teeneterist Terueli linnavolikogu poolt, 2017 
 Premio Planeta, 2017 ("El fuego invisible")
 Hijo Predilecto de Teruel

Tribuudid 

 Javier Sierra auks on park Terueli linnas, El Carreli linnaosas, kus ta elas aastatel 1978–1985. 
 Alates 2019. aasta septembrist nimetatakse Terueli linnaraamatukogu Biblioteca Pública del Estado en Teruel Javier Sierra. 
 Sierral on omanimeline monument promenaadil Paseo de las Letras Aragonesas, mis avati Monzónis (Huescas) 2019. aasta detsembris.

Viited 

Hispaania kirjanikud
Hispaania ajakirjanikud
Sündinud 1971